Donauinsel - Wikipedia, déi fräi Enzyklopedie

# Donauinsel

### Vu Wikipedia, der fräier Enzyklopedie.

Bléck vum Kahlenberg op d'Donau; d'Donauinsel läit tüescht der Neier Donau lénks an der Donau riets

D'Donauinsel ass eng 21,1 km laang a bis zu 200 m breet Sträif tëscht der Donau an dem sougenannten Entlaaschtungsgerinne (och Nei Donau genannt) zu Wien.

D'Donauinsel ass an de Joren 1972-1988 entstanen, während der Héichwaassereguléierung vun der Donau. Duerch d'Opschëdde vun der Donauinsel gouf ee Gerinne parallel zu der Donau geschaf, wat am Normalfall e Gewässer ass, dat steet, mee wat bei Héichwaasser geflut gëtt, an esou hëllefe soll, Iwwerschwemmungen ze verhënneren. D'Insel selwer bleift bei Héichwaasser gréisstendeels waasserfräi.

Mëttlerweil huet sech d'Donauinsel zu engem beléiften Erhuelungsgebitt fir d'Wiener Bevëlkerung entwéckelt. Des Weideren ass do am nërdlechen a südleche Beräich ee vun de gréissten FKK-Beräicher deen no bei enger Groussstad läit. An den 80er Joeren huet sech um Ufer géintiwwer bei der Räichsbréck ënnert dem Numm Copa Cagrana (de Staddeel Kagran ass net wäit ewech) op der Donauinsel selwer eng villfälteg Lokalszen entwéckelt.

## [Änneren] Donauinselfest

Zënter 1984 ass all Joer un engem Weekend géint Enn Juni op der Donauinsel d'Donauinselfest. Et gouf schonn 1983 um fäerdeggestallte Beräich ëm d'Floridsdorfer Brécke e klengt "kulturellt Fréijorsfest", wat als Virgänger vum Donauinselfest gëllt, a vum SPÖ-Politiker Harry Kopietz initiéiert gouf. Aus dem klenge Fest gouf am Laf vun de Joren eng Veranstaltung vun dräi Deeg mat méi wéi dräi Millioune Besicher. Et ass dee gréissten Open-Air Concert an Europa mat fräiem Entrée. De Festterrain huet eng Längt vun e puer Kilometer vun der Räichsbréck bis bei d' Nordbréck.

## [Änneren] Um Spaweck

- Donauinselfest
- Donauinsel

Vun "http://lb.wikipedia.org../../../d/o/n/Donauinsel.html"

Categories: Wien | Donau

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Galego